open-index/open-wikipedia-markdown huggingface dataset:
Huletrollmattevever

**Huletrollmattevever** (*Porrhomma convexum*) er en av edderkoppene i gruppen mattevevere og dvergedderkopper (Linyphiidae). 

## Utseende
Huletrollmattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Porrhomma'' (tysk)

## Eksterne lenker
* 
* Dvergedderkopper – edderkopper.net  (norsk)
Marie-Claire Alain

**Marie-Claire Alain** (1926–2013) var en fransk organist og  musikkpedagog.

## Liv og virke
Hun var datter av komponisten og organisten Albert Alain. Også Marie-Claires to søsken Olivier (1918–1994) og Jehan (1911–1940) var komponister og organister.

Marie-Claire Alain studerte med Marcel Dupré ved orgelklassen på Conservatoire de Paris, og klaver med Yves Nat. Sistnevnte rådet henne til å spille orgel siden han mente hun hadde «organisthender».

Som konsertorganist holdt Alain mer enn 2&nbsp;000 konserter over hele verden og gjorde over 260 plateinnspillinger med orgelverk av blant andre Johann Sebastian Bach, Dietrich Buxtehude, Nicolaus Bruhns, Georg Böhm, François Couperin, Nicolas de Grigny, Louis-Claude Daquin, Johann Pachelbel, Felix Mendelssohn Bartholdy, César Franck, Jehan Alain og orgelkonsertene til Francis Poulenc, Georg Friedrich Händel, Carl Philipp Emanuel Bach, Joseph Haydn, Wolfgang Amadeus Mozart og Antonio Vivaldi. Av disse var flere innspillinger av komponistenes samlede orgelverker, for eksempel spilte hun inn J.S.&nbsp;Bachs samlede orgelverker tre ganger.

Marie-Claire Alain var en svært etterspurt lærer. Fra 1956 til 1972 underviste hun ved sommerakademiet for organister i Haarlem, Nederland. Hun gav også mesterklasser over hele verden.

Alain ble utnevnt til æresdoktor ved Colorado State University og ved Southern Methodist University i Dallas, Texas (USA), og ble tildelt en lang rekke utmerkelser i løpet av sitt kunstnerliv, blant annet ble hun tatt opp i Æreslegionen i 2004 og fikk Léonie Sonnings musikkpris i 1980.

## Referanser


## Litteratur
* Alain Pâris (red.): *Lexikon der Interpreten klassischer Musik im 20. Jahrhundert.* Oversatt og omarbeidet av Rudolf Kimmig, Bärenreiter, Kassel 1992, ISBN 3-7618-3291-5

## Eksterne lenker
* 
* 
* 
*  FemBiografi Marie-Claire Alain
Friedrich Ludwig Jahn

**Friedrich Ludwig Jahn**, *Turnvater Jahn*, født 11. august 1778 i Lanz (Prignitz) i landkretsen Prignitz, i den tyske delstaten Brandenburg; død 15. oktober 1852 i Freyburg (Unstrut), Burgenlandkreis,  Sachsen-Anhalt, var en prøyssisk turnlærer. Han var en av grunnleggerne av den tyske turnbevegelse, herav tilnavnet *Turnvater* (turnsportens far).

Jahns initiativ hadde sammenheng med den voksende nasjonalbevegelse i Tyskland tidlig på 1800-tallet. Det underliggende formål var å forberede tysk ungdom til frigjøring fra Napoleons okkupasjon og å redde Preussen fra undergangen. Den første turnplassen etablerte han 1811 i Volkspark Hasenheide i Berlin. Turnapparatene utviklet seg videre til dagens turnsport.

## Referanser


## Eksterne lenker
*
Wilhelm Jürgensen

**Wilhelm Jürgensen** (født 1762 i Husum i hertugdømmet Slesvig i Danmark, død 1842 i Hole på Ringerike) var en dansk-norsk offiser.

## Liv og virke
I 1792 kom han til Lærdal som byggeleder for Kongeveien over Filefjell. Veiarbeide var den gang kongelige tiltak, og det var bare offiserer som hadde nødvendig ingeniørkompetanse for slike anlegg. Her ledet han utskrevne lærdøler og 50 vervede soldater på anlegget fra fjellovergangen og et stykke ned i Lærdal fram til 1793. Arbeidet øst for vannskillet ble ledet av Johan Jørgen Krohn, også han offiser.

Fra gammelt av hadde bøndene i Lærdal fritak fra militærtjeneste nettopp fordi det var pålagt dem stor arbeidsbyrde ved anlegg og vedlikehold av den viktige fjellovergangen. Dette var den eneste som var farbar med hjulkjøretøy i sommerhalvåret, og raskeste postvei mellom Christiania og Bergen. I 1800 ville kronprins Frederik gjøre en slutt på denne ordningen, men bøndene i Lærdal gjorde opprør.

I 1802 ble løytnant Jürgensen beordret til Lærdal med 500 gevorbne soldater for å sette en stopp for revolten. Antakelig ble han satt til dette som en av de få i offiserskorpset som hadde lokal erfaring. Opprørslederne ble raskt arrestert og kom for retten. En av dem, Anders Olson Lysne ble henrettet året etter i Bergen. Jürgensen ble utnevnt til kaptein og sjef for Det Leirdalske lette Infanteri Compagnie.

## Lederevne
Det må ha vært en stor utfordring å vende en opprørsk befolkning til å skulle gjøre militærtjeneste. Men Jürgensen må ha hatt store evner som leder, og satte seg raskt i respekt hos mannskapene. Han ble blant annet kjent for at han ikke var så nøye på å håndheve den militære straffeloven. Hadde en soldat gjort noe galt, tok han like godt et oppgjør på tørre never. Etter et par omganger med grisebank i all offentlighet, begynte selv de mest oppsetsige å moderere seg for den råsterke kapteinen.

I løpet av forbløffende kort tid greide Jürgensen å forme kompaniet til en eliteavdeling. Lærdølene utmerket seg flere ganger i kamp, blant annet i slaget ved Trangen i 1808. Jürgensen ledet avdelingen til 1811. Etter krigen ble Jürgensen utnevnt til major og ble tildelt Dannebrogordenen. Han sluttet i hæren og flyttet til Ringerike i 1818. Han og Lærdalske Compagnie er hedret med bauta ved Hole kirke.

## Referanser


## Litteratur
*
DBpedia

**DBpedia** er et samarbeidsprosjekt mellom Universität Leipzig, Freie Universität Berlin og OpenLink Software som har som mål å vinne strukturert informasjon fra Wikipedia og gjøre det anvendbart i andre sammenhenger, for eksempel å kombinere innholdet med informasjon fra andre internett- og web-anvendelser. 

Wikipedia-artikler består for det meste av flytende tekst, men de inneholder også strukturert informasjon, for eksempel informasjonsbokser, tabeller, kategorier, geografiske koordinater og eksterne henvisninger til informasjon utenfor Wikipedia (eksterne lenker). Disse informationene kan ekstraheres og benyttes som datagrunnlag for mer kompliserte forespørsler. I november 2010 hadde DBpedia 3,4 millioner *data-sett*  med mer enn en milliard enkeltdata.

Som standard for alle disse data benyttes Resource Description Framework (RDF), og som&nbsp;kilde har hittil Wikipedia på 92 språk blitt brukt. Den siste oppdateringen ble utført i mars 2010 fra engelsk, tysk, fransk, polsk, japansk, italiensk, nederlandsk, spansk, portugisisk, russisk, svensk og kinesisk Wikipedia. Datasettene er tilgjengelige under lisensen *[[GNU Free Documentation License]]* og forbundet med andre frie datasamlinger (Open Data) med RDF-standarden som for eksempel Freebase, Open Cyc, UMBEL, GeoNames, MusicBrainz, CIA World Factbook, New York Times' Linked Open Data-prosjektet, Digital Bibliography & Library Project, Project Gutenberg, Jamendo, Eurostat og United States Census.

## Se også
* Semantisk web 

## Referanser


## Eksterne lenker
* 
* Sören Auer, Christian Bizer, Georgi Kobilarov, Jens Lehmann, Richard Cyganiak, Zachary Ives: DBpedia: A Nucleus for a Web of Open Data. 6th International (PDF-Dokument) Semantic Web Conference (ISWC 2007), Busan, Korea, November 2007
* Artikel om Island hvor man kan se metoden i anvendelse — "Information.dk – nu med Wikipedia"
Symbolsk interaksjonisme

**Symbolsk interaksjonisme** (**speilingsteori**) er en sosiologisk teori innen mikrointeraksjonismen.

Formålet med teorien er å forklare samhandling, med vekt på hvilken forståelse eller mening informanten har med det som formidles, og kjennetegnes ved at kausalforklaringen går fra aktør mot struktur. Aktøren står i sentrum som både fri og kreativ.

Teorien nådde toppen på 1920-tallet, men på 1930-tallet ble den symbolske interaksjonismens stilling svekket etter at store tenkere som George Herbert Mead døde og Robert Park forlot universitetet i Chicago, som teorien ble assosiert med. Symbolsk interaksjonisme ble avløst av strukturfunksjonalisme som den største og viktigste sosiologiske retningen, men symbolsk interaksjonisme fortsatte å være en viktig kraft innen sosiologien inntil 1950-tallet. Symbolsk interaksjonisme var en stor pådrivskraft for en aktørorientert sosiologisk orientering. Den symbolske interaksjonismen ville gå til kjernen i sosiologien som de mente var ansikt-til-ansikt samhandling, og et stort fokus innenfor retningen er aktørenes subjektive tolkninger av den sosiale verden.

Selv om den  symbolske interaksjonismen har røtter fra den filosofiske pragmatismen, så er Herbert Blumer dens navngiver. Blumer skilte mellom symbolsk og ikke-symbolsk interaksjonisme, hvor symbolsk interaksjonisme krever abstrakt tenkning, mens ikke-symbolsk interaksjonisme er en ren reaksjon.

## Referanser
Zakarias Wang

**Zakarias Wang** (1940–2025) var en færøysk politiker, lektor, sakprosaforfatter og oversetter.

Han var cand.scient.pol. fra Aarhus Universitet fra 1965. Han har også studert blant annet islandsk og grønlandsk. Wang var lektor i samfunnsfag ved Føroya Studentaskúli og HF-skeið i Tórshavn fra 1967 til 1997. Han var også gallerist og forlegger.

Han ivret for Færøyenes løsrivelse fra Danmark og mot Færøyenes tilknytning til EF/EU. Wang var medlem av kommunestyret i Tórshavnar uttanbíggja kommuna for Hoyvík 1977–1978 og i Tórshavnar kommuna for Tjóðveldisflokkurin 1981–1988. Wang har vært kandidat til det danske Folketinget i 1971, 1977, 1994, 2001 og 2015, de fleste gangene som uavhengig. I 2015 meldte han seg ut av Tjóðveldisflokkurin og inn i Sjálvstýrisflokkurin og stilte som kandidat til Lagtinget for dette partiet.

Han ble tildelt M.A. Jacobsens Heiðursløn for sakprosa i 2000.

## Bibliografi

*  – *Heimastýri*.
*  – *Message from the Faroese Students*.
*  – *Føroyar nú og komandi*.
*  – *Taxationsprotokol 1873*.
*  – *Hvat hendir á bygd*, etter Ottar Brox.
*  – *Eitt dukkuheim*, etter Henrik Ibsen.
*  – *Stjórnmálafrøði*.
*  – *Ensk-føroysk orðabók*.
*  – *Bergen-unionen og EF-union*.
*  – *Føroyar á vegamóti*.
*  – *Rithøvundabókin*, Rithøvundafelag Føroya, 175 sider. ISBN 99918-3-167-3.
*  – *Eikirøtur 1832-2007*, eget forlag, 475 sider. ISBN 978-99918-3-250-3.
*  – *Samskifti við stjórnmálamenn 1964*, Tórshavn: Stiðin, 125 sider. ISBN 978-99918-42-50-9.
*  – *Deyðans stuðul*, etter Dambisa Moyo, Tórshavn: Stiðin, 245 sider. ISBN 9789991842660.
*  – *Fólkaatkvøðan 14 september 1946*, Tórshavn: Stiðin, 850 sider. ISBN 9789991842608.
*  – *The First Salute for the Independent Faroe Islands*. Stiðin, 206 sider. ISBN: 978-99918-42-71-4.

## Referanser
Abbotsford

**Abbotsford** kan vise til:

**Australia**
* Abbotsford (New South Wales), en bydel i Sydney i Australia
* Abbotsford (Victoria), en bydel i Melbourne i Australia

**Canada**
* Abbotsford  (British Columbia), en by i Canada
** Abbotsford (valgdistrikt), valgdistriktet for området rundt byen med samme navn

**New Zealand**
* Abbotsford (New Zealand), en bydel i Dunedin på New Zealand

**Storbrtiannia**
* Abbotsford (West Sussex), en landsby i West Sussex
* Abbotsford House, hjemmet til den skotske forfatteren Sir Walter Scott, i nærheten av Melrose i Skottland

**Sør-Afrika**
* Abbotsford (Gauteng), en bydel i Johannesburg i Sør-Afrika

**USA**
* Abbotsford (Wisconsin)
* Abbotsford (Massachusetts)

## Se også
*Abbotsford (Cuddington), et hus i Cheshire i England
*Abbotsford (møbel), en nygotisk møblestil som ble laget rundt 1820-1830-tallet og oppkalt etter Sir Walter Scotts hjem. 
*1979 Abbotsford jordskredet, et større jordskred som hendte ved Abbotsford på New Zealand.
Army Achievement Medal

**Army Achievement Medal** er en militær medalje som tildeles av USAs hær. Medaljen ble innstiftet 1. august 1981. Den tildeles for fortjenstfull innsats utenfor direkte strid og kan tildeles personell i USAs forsvar så vel som allierte.

Andre grener av USAs forsvar har tilsvarende medaljer: Navy Achievement Medal innstiftet i 1967 for innsats i eller for USAs sjøforsvar og i Marineinfanteriet, samt Air Force Achievement Medal innstiftet i 1980 for innsats i eller for USAs luftforsvar. Coast Guard Achievement Medal, for innsats i eller for USAs kystvakt, ble innstiftet i 1968. Det finnes også en tilsvarende medalje uavhengig av forsvarsgren, Joint Service Achievement Medal, innstiftet i 1983. Medaljeserien omtales noen ganger samlet for *Achievement Medal*, men er innstiftet til ulike tider og har ulikt utseende. 

## Utforming
Army Achievement Medal er oktogonal av form og er gjort i bronse. Den har en diameter på 38 mm. På advers bærer den et motiv hentet fra seglet til United States Army. I midten ses brystplate flankert av kanoner med kuler og kruttbeholder og med andre våpen og flagg. En påle med en frihetslue strekker seg mot medaljens øvre del, der en kveilet slange er plassert. Under motivet står årstallet «1775». På revers har medaljen innskriften «FOR MILITARY ACHIEVEMENT» over tre linjer. Nederst er det plassert to laurbærgrener. Medaljen kan tildeles med eikeløv i sølv eller bronse på båndet. 

Medaljebåndet er blått med en smal hvit midtstripe og kantstriper i grønt med to smale hvite striper.  

Medaljen er utformet ved Institute of Heraldry og er tegnet av Jay Morris og modellert av Donald Borja.

## Tildeling
Army Achievement Medal tildeles for fremragende innsats utenfor direkte strid, der innsatsen er av en slik karakter at det ikke er grunnlag for tildeling av den høyererangerende Army Commendation Medal. Medaljen tildeles personell med rang av oberst eller lavere. Den kan tildeles personell i andre grener av USAs forsvar og kan også tildeles alliert personell. 

Tildeling av Army Achievement Medal skjer etter bestemmelse av militær sjef med rang av oberstløytnant eller høyere. 

## Norske mottagere
Army Achievement Medal er også tildelt nordmenn. I oktober 2010 ble fire norske soldater tildelt medaljen for innsats i Afghanistan.

## Referanser


## Kilder
*Foster, Frank og Lawrence Borts: *Military Medals of the United States*, Fountain Inn: MOA Press, 2010, s. 42 og 107
*Kerrigan, Evans E.: *Guidebook of U.S. Medals: A Complete Guide to the Decorations and Awards of the United States from 1782 to Present*, Noroton Heights, CN: Medallic Publishing Co., 1994, s. 59

## Eksterne lenker
* Army Achievement Medal, Institute of Heraldry
Hasselbakken

**Hasselbakken** er en villa i *Askerveien 47*, Asker sentrum. Den er lokaler for Asker frivilligsentral. Hasselbakken er også kjent som et kunstnerhjem ettersom ekteparet Kitty og Gustav Wentzel eide huset og bodde her fra 1892 til 1901. Ekteparet eide i denne tiden også Wentzel-hytta på Vardåsen i Asker. 

Eiendommen, som er i sveitserstil, ble bygd i 1884 av bonden og forretningsmannen Knud Asker (1819–1906) på Østre Asker gård. Asker kommune kjøpte villaen i 1992, og brukte den først til lokaler for Asker kulturskole, fra 2009 til frivilligsentral. 

Plassen foran villaen fikk i 2010 navnet *Wentzels plass*. Serveringsstedt i huset kalles *Kitty's kafé*. Gustav Wentzel utførte tre veggmalerier i villaen. Disse ble på 1980-tallet donert til Asker kommune av villaens daværende eiere, og står per 2010 i den gamle herredsstyresalen på Venskaben.

## Eksterne lenker
* 
* askerbibliotek.no: ''Det gamle Asker''
* asker.frivilligsentral.no: ''Historie''
Nærjordsasteroide

**Nærjordsasteroider** er asteroider som har jordnære baner. Alle nærjordsasteroider er i bane mellom 0,963 og 1,3 AU fra Sola det meste av tiden. Noen nærjordsasteroider krysser jordens bane og utgjør en potensiell trussel for planeten. To nærjordsasteroider har blitt besøkt av romfartøy: (433) Eros av NASAs NEAR Shoemaker, og 25143 Itokawa av JAXAs Hayabusa. Nærjordsasteroider er en underklasse av jordnære objekt.

De er asteroider i en jordnær bane uten en komets hale eller koma. , er 37&nbsp;255 **nærjordsasteroider** (NEAs (near-Earth asteroids)) kjent, hvorav 2&nbsp;465 er både tilstrekkelig store og kan komme nær nok jorda til å bli klassifisert som potensielt hasardiøse.

## Referanser
Kondorfjellene

**Kondorfjellene** (spansk *Cordillera del Cóndor*) er en fjellkjede i det østlige Andes i grenseområdet Amazonas-regionen, Peru og Zamora-Chinchipe-provinsen i  Ecuador. Fjellkjeden ligger tilnærmet i nord&ndash;sør&ndash;retning, er rundt 150&nbsp;km lang og inneholder topper opp mot &nbsp;moh..

Studier fra området i Kondorfjellene viser at regionen kan ha et spesielt rikt biologisk mangfold.

Fjellkjeden har vært sentral i grensestriden mellom Ecuador og Peru over mer enn 160 år, og her har vært væpnede konflikter i 1941, 1981 og i 1995. I 1998 ble det forhandlet frem en avtale som endelig fastslo landegrensene i området.

## Referanser


## Eksterne lenker
*
Benins herrelandslag i fotball

**Benins herrelandslag i fotball** representerer nasjonen Benin i fotball. Landslaget administreres av Benins fotballforbund, stiftet i 1962, medlem av FIFA fra samme år, og CAF-medlem siden 1969. Laget har aldri kvalifisert seg til VM-sluttspill, men deltatt i tre Afrikamesterskap. Benin ligger på 72.-plass på FIFAs verdensranking.

## Historie
Landslaget spilte sin første kamp borte mot  8. november 1959, da under navnet Dahomey. Kampen ble vunnet 1-0 av Nigeria.

I Afrikamesterskapet 2010 spilte Benin uavgjort mot  og tapte mot  og . Dette ble for mye for Benins fotballforbund, som bestemte seg for å sparke hele laget, inkludert trener Henri Dussuyer og hans medtrenere.

## Verdensmesterskapet i fotball
*1930 til 1970 – *Deltok ikke i kvalifisering til VM*
*1974 – *Utslått i kvalifisering til VM*
*1978 og 1982 – *Deltok ikke i kvalifisering til VM*
*1986 – *Utslått i kvalifisering til VM*
*1990 – *Deltok ikke i kvalifisering til VM*
*1994 – *Utslått i kvalifisering til VM*
*1998 – *Deltok ikke i kvalifisering til VM*
*2002 – *Utslått i kvalifisering til VM*
*2006 – *Utslått i kvalifisering til VM*
*2010 – *Utslått i kvalifisering til VM*

## Afrikamesterskapet i fotball
*1957 til 1970 – *Deltok ikke*
*1972 – *Utslått i kvalifiseringen*
*1974 og 1976 – *Trakk laget*
*1978 – *Deltok ikke*
*1980 – *Utslått i kvalifiseringen*
*1982 – *Deltok ikke*
*1984 og 1986 – *Utslått i kvalifiseringen*
*1988 og 1990 – *Deltok ikke*
*1992 og 1994 – *Utslått i kvalifiseringen*
*1996 – *Trakk laget*
*1998 til 2002 – *Utslått i kvalifiseringen*
*2004 – *Utslått i gruppespillet*
*2006 – *Utslått i kvalifiseringen*
*2008 – *Utslått i gruppespillet*
*2010 – *Utslått i gruppespillet*

## Referanser




## Eksterne lenker
* FIFA.com – Benins profil 
* Fédération Béninoise de Football  
* Benin på CAFonline.com
Radikal Ungdom

**Radikal Ungdom af 1994**, oftest bare **Radikal Ungdom** (RU), er ungdomsorganisasjonen til det sosialliberale partiet Radikale Venstre i Danmark. Organisasjonen ble stiftet 30. april 1994, etter at den tidligere ungdomsorganisasjonen, Radikal Ungdom, ble oppløst som følge av den såkalte tippemiddelsaken, hvor flere ungdomsorganisasjoner ble funnet skyldige i medlemsjuks. Radikal Ungdom er medlem av tre internasjonale paraplyorganisasjoner: Nordens Liberale og Radikale Ungdom, European Liberal Youth og International Federation of Liberal Youth.

## Historie
Radikal Ungdom ble opprettet som en landsomfattende organisasjon i 1911, med basis i forløperen Københavns radikale Ungdomsklub fra 1904, som Den radikale Ungdoms Forbund (senere Radikal Ungdoms Landsforbund). På det stiftende landsmøtet i Randers i 1911 ble det bestemt at Radikal Ungdom skulle arbeide i prinsipiell tilslutning til Odense-programmet som lå til grunn for stiftelsen av Radikale Venstre i 1905. Helt fra begynnelsen har Radikal Ungdom samarbeidet tett med de øvrige av landets sosialliberale ungdomsorganisasjoner. I 1970-årene stod organisasjonen fast ved den tradisjonelle radikale antimilitaristiske linjen, og var kritisk til den mer borgerlige linjen som Hilmar Baunsgaard representerte.

Radikal Ungdom var medstifter av Folkebevægelsen mod EF i 1972, forlot bevegelsen i 1985, men oppfordret allikevel til å stemme imot EF-medlemskap ved folkeavstemningene i 1972 og 1986. Ved folkeavstemningene i 1992 og 1993 anbefalte Radikal Ungdom derimot folket til å stemme for EU-medlemskap. Radikal Ungdom støttet Folkebevægelsen mod EF ved valgene til Europaparlamentet i 1979 og 1984 og støttet Radikale Venstre i 1989. I dag er Radikal Ungdom fortsatt positive til det danske EU-medlemskapet.

I 1994 ble Radikal Ungdom oppløst som følge av den såkalte tippemiddelsaken, hvor flere ungdomsorganisasjoner, især de politiske, ble funnet skyldige i å ha jukset med medlemstall for å oppnå større økonomisk støtte. Samme år ble organisasjonen gjenopprettet, og i årene etter vaier den liberale fanen høyt. Moderpartiet Radikale Venstre var i regjering med Socialdemokratiet, men Radikal Ungdom talte for omfattende velferdsreformer, militær inngripen i det tidligere Jugoslavia, skattelettelser og avskaffelse av etterlønnen. Synspunktene vant ikke særlig støtte hos hverken Socialdemokratiet eller Radikale Venstre, og uenighetene mellom Radikal Ungdom og moderpartiet var ofte omtalt i pressen. Frem mot årtusenskiftet foreslo Radikal Ungdom å avskaffe folkepensjonen og erstatte den med tvungen privat pensjonssparing, og støttet dessuten legalisering av hasj og økt boligbeskatning.

## Formenn etter 1994
*Lukas Lunøe 2019-2020
*Sigrid Friis Proschowsky 2017–2019
*Victor Boysen 2015–2017
*Christopher Røhl 2013–2015
*Ditte Søndergaard 2011–2013
*Simon Dyhr 2009–2011
*Emil Dyred 2008–2009
*Andreas Steenberg 2006–2008
*Zenia Stampe 2003–2006
*Simon Emil Ammitzbøll 2000–2003
*Majken Fjeldgaard Arensbach 1999–2000
*Christian Brix Mølle 1997–1999
*Anders Thomsen 1996–1997
*Morten Rixen 1994–1996

## Referanser


## Eksterne lenker
* 
*
Kondritt

**Kondritter** er de eldste og mest primitive av meteorittene. De tilhører steinmeteorittene, og har ikke vært smeltet om etter at de de ble dannet og raskt nedkjølet i starten av solsystemet. Karakteristisk for kondrittene er at de er satt sammen av centimeter-store kondruler av olivin og pyroksen, sjeldnere også glass eller feltspat. De har gjennomgått omforming på moderplaneten, men ikke så mye som akondrittene eller som stein omdannet på jordkloden.

Selve bergartene i meteorittene er ofte ikke så vesensforskjellige fra dem vi finner på jorda, men kan være svært forskjellige fra dem som ellers finnes i det lokale området hvor meteoritten faller ned. Dette gir ofte grunnlaget for å identifisere bergarten som meteorisk.

Kondritter gir svært viktig informasjon om solsystemets utvikling fordi bergartene ikke har blitt særlig omdannet - i motsetning til hva steinmateriale på jorda har blitt. Antakelig oppstod de ved svært rask størkning (mindre enn 1 time) tidlig i universets historie.

Etter kjemisk innhold blir kondrittene delt inn i tre grupper:

# Ordinære kondritter (O)
# Enstatittkondritter (E)
# Karbonholdige kondritter (C)

Ordinære kondritter uten karbonat, har synlige, glassaktige kondruler. De utgjør (2010) hoveddelen med hele 677 av i alt 832 kjente meteoritter. I denne undergruppen inngår også enstatittkondritter som består av bergarten enstatitt, med bare ett funn.

Karbonat-kondritter er kondritter med kondruler og stort karbonatinnhold, og utgjør (2010) 35 av i alt 832 kjente meteoritter.

Videre finnes gruppene Rumurutiites (R) og Kakangri (K), der hver av dem kun er representert av ett enkelt eksemplar.

De ulike gruppene skiller seg fra hverandre blant annet gjennom ulike antall oksygenisotoper, ulikt metall&ndash; og kondrulinnhold og ulike kondrulegenskaper (størrelse, type, osv.).

## Se også
*Liste over bergarter

## Referanser

* «Chondrite» s. 84 i **Philip's Astronomy Encyclopedia** utgitt i 2002.

## Eksterne lenker
*
Kondrul

**Kondruler** (fra gresk *chondros*, som betyr 'korn' eller 'frø') er submillimeter- til millimeterstore dråper av rakst avkjølt silikatsmelt som en finner i meteoritter. De er vanligvis sammensatt av olivin og/eller pyroksen, med ulike teksturer, alt etter hva opphavsmaterialet var og hvordan avkjølingen foregikk. Pyroksenrike kondruler er ofte sammensatt av krystallitter som stråler ut ifra et punkt som ligger litt utenfor sentrumet i kulen. Olivinrike kondruler har ofte en blokkete eller tversgående struktur.

Opphavet til kondrulene er ikke kjent. En teori går ut på at de ble dannet gjennom avkjøing av smeltete dråper som ble til ved kollisjoner mellom asteroider, eller gjennom direkte kondensasjon fra en gass. Alternativt kan de ha blitt til gjennom smelting og størkning av små støvkorn i tåka som solsystemet ble dannet ut ifra.

## Kilder

* «chondrule» s. 84-85 i **Philip's Astronomy Encyclopedia** utgitt i 2002.
Konevets

**Konevets** (russisk Коневец; finsk *Konevitsa*) er en øy sørvest i innsjøen Ladoga i Leningrad oblast i Russland. Den har et areal på ca 8,5&nbsp;km². Her ligger det kjente Konevits kloster.

Øya ligger øst for landsbyen Vladimirovka på fatlandet. Den nærmeste byen er Priozersk, som ligger 30 kilometer nordvest for øya. Det går uregelmessig båttransport fra Vladimirovka som bruker 40-50 minutt på den 6,5 kilometer lange turen.

## Historie
Det finnes ingen pålitelig informasjon om øyas tidlige historie. Ifølge kilder om klosterets grunnleggelse fantes det et hedensk karelsk offersted kalt Hevoskivi (russisk: Конь-камень – *Kon-Kamen*). Steinen ligger rundt en kilometer nord-nordøst for klosteret. Det er en avrundet granittblokk som er ni meter lang, seks meter bred og omtrent fire meter høy. Den ligner et hestehode i formen. Et bønnehus (*tsasouna*) ble bygget på toppen av steinen.

Det ortodokse Konevitsa-klosteret på øya ble grunnlagt av Arsenij av Novgorod i 1393. Svenskene erobret øya og ødela klosteret i 1577 og 1610. Etter at den store nordiske krigen endte med Peter den stores seier forble øya i russisk eie. De nåværende bygningene stammer hovedsakelig fra 1800- og begynnelsen av 1900-tallet. Den russiske revolusjonen forårsaket ingen skade på øya, og i 1921 ble den overført til det uavhengige Finland.

Under andre verdenskrig i 1940 flyttet munkene til Indre Finland og sluttet seg til slutt til brorskapet i Nya Valamo-klosteret. Øya ble overlevert til Sovjetunionen, og klosteret forfalt. Fra 1944 til 1990 var øya en lukket militærsone. Adgang til øya ble igjen tillatt i 1991, og renoveringsarbeidet på klosteret startet. Restaureringsarbeidet på klosteret har også blitt finansiert av Finland.

Per september 2011 bodde det 16 munker på øya.

## Referanser
Spinn (flyging)

**Spinn** i flyging er en rotasjonsbevegelse som innebærer at en eller flere av flatene på flyets vinger eller haleflater har mistet det aerodynamiske løftet og er utstallet. Ved det vanligste spinnet er det den ene vingen som er utstallet og den andre vingen flyr.

Et fly kan komme inn i spinn ved sakteflyging ved at den ene vingen mister løftet. Først oppstår en «flikk» ved at den ene vingen faller, men bevegelsen kan fortsette i et spinn der flyets nese peker nedover eller godt under horisonten og flyet roterer med vertikal akse og faller.

Et spinn kan oppstå ved uforsiktig flyging med for liten hastighet og eventuelt også for mye krengning. Ved akrobatikkflyging øver eleven seg på å få flyet inn i spinn i stor høyde over bakken, og å ta flyet ut av spinn etter et bestemt antall runder, eller deler av runder og helst slik at flyet flyr i en forutbestemt retning etterpå.

Ved spinn vil flyet tape en del høyde og ha rask fart nedover. Det er derfor farlig å gå inn i spinn i for lav høyde over bakken. Dette er årsak til mange flyulykker og det er viktig i opplæringen av flygere at de gjenkjenner situasjonene som fører dem inn i et spinn.

I sertifiseringen av de forskjellige flytypene er det angitt om typen er godkjent for kontrollert spinn. Noen fly vil være vanskelige eller umulige å ta ut av spinn, på grunn av vektfordelingen og utformingen av de forskjellige rorflatene og aerodynamiske egenskaper. Andre fly, spesielt de som er bygget for akrobatikkflyging, vil være lette å ta ut av spinn.

Når man får flyet kontrollert inn i spinn trekkes gasshåndtak (throttle) til tomgang og flyets høyde holdes konstant. Etter at "stall-warningen" gir signal, tråkkes sideror til den siden rotasjonen ønskes. Da vil vingen på den siden få enda mindre fart gjennom lufta, og løftet forsvinner, vingen staller ut, og vingen faller. Stikka holdes tilbake med høyderoret oppover. Når spinnet skal brytes skyves høyderoret framover og det kan være aktuelt å tråkke motsatt sideror i forhold til rotasjonsretningen.

Når flyet har nesa ned mot bakken, får flyet fort større fart, og den vingen som var utstallet vil igjen få flyfart og løft. Det er viktig at motoren ikke yter mer framdrift når farten fort øker i dette stupet. Når flyet tas ut av stupet er det viktig at det ikke brukes for mye høyderor slik at G-kreftene ikke overstiger det flyet er godkjent for. Det er mulig å overbelaste vingene slik at de knekker av om dette gjøres på en uforsiktig måte. Ofte vil det være tilstrekkelig med 3-4 G for å komme ut av stupet.

## Se også
* Aerobatikk
* Stallhastighet

## Kilder
* Knut Lande: *Akroflyging*. ISBN 82-91193-30-4.
Cape Epic

**Cape Epic** (under nåværende sponsing kalt **Absa Cape Epic**) er en årlig 8-etappers terrengsykkel-lagritt gjennom Sør-Afrikas Western Cape. Hvert deltakende lag består av to ryttere. Cape Epic er det største fullservice terrengsykkel-etapperittet i verden og terrengsykkel-rittet med størst TV-dekning gjennom tidene. Nye traseer utformes hvert år og traséene går kun i terreng.

Cape Epic var det første terrengsykkel-etapperitt hvor UCI-poeng ble tildelt. Blant deltakerne er noen av de beste rundbaneryttere i verden, som olympisk mester, verdensmester og verdenscupvinner Bart Brentjens og Nino Schurter, dobbel verdenscupvinner, OL-bronsemedaljør og verdensmester Christoph Sauser, 2006 maraton-verdensmester Ralph Naef og verdenscupmester og OL-sølvvinner José Antonio Hermida.

Cape Epic er åpen for ikke-profesjonelle ryttere. Antall deltakere er begrenset til 1&nbsp;200 ryttere (600 lag) hvert år.

## Norske deltagere og resultater
*8.-plass sammenlagt (2008): Martin Bratland og Kristian Torgersen
*11.plass sammenlagt (2015) Lars Granberg og Søren Nissen (DK)

## Eksterne lenker
*
Konevits kloster

**Konevits kloster** (russisk Коневский Рождество-Богородичный монастырь – Konevskij Rozjdestvo-Bogoroditsnyj monastyr ('Konevetskij kloster av Jomfru Marias fødselsdag'); finsk *Konevitsan Jumalansynnyttäjän syntymän luostari*) er et russisk-ortodoks kloster som ligger på øya Konevets vest i innsjøen Ladoga i Leningrad oblast i Russland. 

Klosteret blir ofte sett på som tvillingklosteret til Valamo kloster på en annen øy i Ladoga. 

## Eksterne lenker
*
Volter Kilpi

**Volter Kilpi** (opprinnelig *Volter Ericsson*, født 12. desember 1874 i Gustavs, død 13. juni 1939 i Åbo) var en finsk forfatter og regnes som en enestående språkskaper innen finsk litteratur.

Kilpi studerte estetikk og kunsthistorie og arbeidet deretter i hele sitt liv som universitetsbibliotekar i Helsingfors og Åbo.

## Bibliografi
* *Bathseba. Davidin puheluja itsensä kanssa* (1900)
* *Parsifal. Kertomus Graalin ritarista * (1902)
* *Ihmisestä ja elämästä. Kirjoitelmia* (1902)
* *Antinous * (1903)
* *Kansallista itsetutkistelua. Suomalaisia Kulttuuri-ääriviivoja* (1917)
* *Tulevaisuuden edessä. Poliittisia ja yhteiskunta-eetillisiä ääriviivoja * (1918)
* *[[Alastalon salissa]] I –II. Kuvaus saaristosta* (*I Alastalo sal*) (1933)
* *Pitäjän pienempiä. Saaristoväkeä arkisillaan* (*De mindre i sognet*) (1934)
* *Kirkolle. Kuvaus saaristosta* (*Til kirke*)(1937)
* *Suljetuilla porteilla * (1938)
* *Gulliverin matka Fantomimian mantereelle* (onvoltooid)( 1944)

## Bibliografi utgitt på svensk
* *Historien om Albatross* (1970)
* *I stugan på Ylistalo* (1976)
* *I salen på Alastalo* (1997)
* *Nio brev till en förståelsefull förläggare* (1997)

## Referanser


## Eksterne lenker
*  (på finsk)
* Volter Kilpi hos www.kirjasto.sci.fi
* Kilpi Volter  hos www.wakkanet.fi (på finsk)
Alastalon salissa

***Alastalon salissa*** ("I Alastalo sal") (1933) er et landemerke av en finsk roman av Volter Kilpi. Historien på 800 sider i to bind dekker en periode på bare seks timer, skrevet i en stream of consciousness-stil tilsvarende til James Joyces *[[Ulysses]]*.

Den sentrale fortellingen i *Alastalon salissa* beskriver et møte mellom en gruppe velstående menn fra Gustavs i Vest-Finland, som prøver å avgjøre om de skal investere i ey skipsbyggingsforetak som er foreslått av en i gruppen, Herman Mattson. Romanens lengde stammer fra de tallrike digresjonene, indre monologer og en detaljert beskrivelse av hver karakters tankeprosesser. I en berømt scene er en karakters bevegelser til peishyllen for å hente en pipe er fortalt over sytti sider.

## Eksterne lenker
* Volter Kilpi hos Britannica Online Encyclopedia
What Have They Done to My Song Ma

**«What Have They Done to My Song Ma»** er en amerikansk sang med melodi og tekst av Melanie Safka. Hennes versjon ble utgitt på singlen Buddah 268.

## Coverversjoner
Dalilah Levi spilte inn en suksessfull tyskspråklig versjon av sangen i 1971. En coverversjon med Ray Charles («Look What Have They Done to My Song, Ma») ble utgitt i 1972. Coverversjoner har også blitt gjort av Nina Simone samt Billie Jo Spears. En coverversjon med det jugoslaviske rockbandet Bajaga i Instrukturi på serbisk («Vida šta sam ti uradio pesme, mama») ble utgitt i 1985.

I 1980-årene anvendte the Quaker Oats Company en versjon av «What Have They Done to My Song Ma» i sin reklame for Instant Oatmeal med den endrete teksten: *«Look what they've done to my oatmeal»*.

## Norsk versjon
Arne Bendiksen har skrevet en norsk tekst. På norsk bærer den tittelen «Hva har de gjort med min sang, mor».

### Innspilling
*Wendy Wiger. Utgitt på singlen Triola TN&nbsp;596 i 1971.

## Listeplasseringer

## Referanser
Valamo kloster

**Valamo kloster** (russisk: Валаамский монастырь) ligger på øya Valamo i Ladogasjøen i russiske Karelen. Det er et russisk-ortodoks kloster som ble grunnlagt en gang mellom 900 og 1400 av den den hellige Sergei og Herman av Valamo. Grensestrider i Karelen mellom svenske Finland og Russland, samt mellom Finland og Sovjetunionen, medførte gjentagende vandalisering og forstyrrelse av klosteret. Under den finske vinterkrigen i 1939&ndash;40 flyttet munkene til Finland, hvor de startet Valamo nye kloster. I 1989 ble deler av klosteret på Valamoøyene tilbakeført til Den russisk-ortodokse kirke og klosterlivet ble gjenopptatt.

Klosteret produserer 60–70 tonn oppdrettsørret pr. år (2015).

## Referanser


## Eksterne lenker
* 
* Lokal turistside om gamle Valamo
* Hjemmeside Nye Valamo Kloster
Kontsjeto

**Kontsjeto** (Hesten) er en fjellrygg i Pirinfjellene i Bulgaria med en høyde på rundt &nbsp;meter, mellom toppene Bansko Suhodol (&nbsp;m) og Kutelo (&nbsp;m). Begge sidene av ryggen er bratte, og den nordøstlige siden er ei 300&nbsp;meter høg, nesten vertikal fjellvegg, mens den sørvestlige siden ikke er så bratt (ca. 30&nbsp;grader), men høyere (800&nbsp;meter). Det er strekt en stålkabel mellom de to toppene for å hjelpe fotturister over, men det er ikke anbefalt for personer med høydeskrekk.
Pakistan under Sommer-OL 2004

**Pakistan under Sommer-OL 2004**. Tjueseks sportsutøvere, tjuefire menn og to kvinner fra Pakistan deltok i fem sport; boksing, friidrett, landhockey, skyting og svømming under Sommer-OL 2004 i Athen. Det vant ikke noen medaljer. Mohammad Nadeem var landets flaggbærer under åpningsseremonien. 

## Medaljer

## Eksterne lenker
* OL-resultater på Sports-reference.com
Pakistan under Sommer-OL 2008

**Pakistan under Sommer-OL 2008**. Tjueen sportsutøvere, nitten menn og to kvinner fra Pakistan deltok i fire sport; friidrett, landhockey, skyting og svømming under Sommer-OL 2008 i Beijing. Det vant ikke noen medaljer. Landhockeyspilleren Zeeshan Ashraf var landets flaggbærer under åpningsseremonien. 

## Medaljer

## Eksterne lenker
* OL-resultater på Sports-reference.com
Pirin

**Pirin** (bulgarsk: Пирин) er en fjellkjede sørvest i Bulgaria. Den høyeste toppen er Vihren på &nbsp;moh. Fjellkjeden strekker seg 40&nbsp;km nordvest&ndash;sørøst, og er rundt 25&nbsp;km bred. Det meste av kjeden ligger innenfor Pirin nasjonalpark.

Pirin er kjent for et rikt dyre&ndash; og planteliv. Mye av området er skogkledd med den beste barskogen i Bulgaria, deriblant arter som en kun finner på Balkan som silkefuru, ormehamfuru og kong Boris' edelgran. Av dyr finnes blant annet ulv og brunbjørn.

Byen Bansko, et viktig turist&ndash; og vintersportssted, ligger på nordøstsiden av Pirin. Byen Razlog ligger i en dal mellom Pirin i sør og Rilafjellene i nord.

## Se også
* Vasilasjikisjøene
Vihren

**Vihren** (Вихрен) er den høyeste toppen i Pirinfjellene i Bulgaria. Med en høyde på &nbsp;moh. er det Bulgarias nest høyeste fjell og det tredje høyeste på Balkan etter Musala og Olympos. Fjelltoppen ligger i de nordlige områdene av Pirin. Den letteste ruten til toppen er fra fjellhytten Vihren på &nbsp;meter på sørsiden av ggjellet. Flere av vannene i Pirin ligger rundt fjelltoppen.

## Referanser
Kremenskisjøene

**Kremenskisjøene** er en gruppe fjellvann i Pirinfjellene, sørvest i Bulgaria. Gruppen består av to større og to mindre vann i et smalt, men fremtredende dalsøkk. De ligger rundt fjelltoppene Sivrija, Dzjano og Kremenski. 

***Øvre Kremen** ligger i en høyde på &nbsp;m og er 335x270&nbsp;m (66,1 mål) stor. Vannet er 13,6&nbsp;m dyp og har et vannvolum estimert til &nbsp;m³.
***Nedre Kremen** ligger på &nbsp;m og er den største av Kremenskisjøen og den nest største i Pirin etter Popovo.  Overflatearealet er 98 mål (500x275&nbsp;m) og dybden er 27&nbsp;meter, noe som gjør den til den tredje typeste i fjellene. Vannet har et volum på rundt én million kubikkmeter.
Belarus under Sommer-OL 1996

**Belarus under Sommer-OL 1996**. 157 sportsutøvere fra Belarus deltok i nitten sporter under Sommer-OL 1996 i Atlanta. Det var første gangen Belarus deltok i et sommer-OL. De kom på 37.-plass med en gull- seks sølv- og åtte bronsemedaljer. Friidrettsutøveren Igor Astapkovitsj var landets flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Nelahozeves (slott)

**Nelahozeves slott** (tsjekkisk *zamek Nelahozeves*, tysk *Schloss Mühlhausen*) er fra det 16. århundre og hører til de betydeligste objekter fra senrenessansen i Böhmen. Slottet befinner seg i landsbyen Nelahozeves ca 25 kilometer nord for Praha og reiser seg på en høyde over Vltava.

## Historie
Slottet er oppført mellom 1553 og 1614 og ble flere ganger ødelagt under tredveårskrigen. Slottet som var statlig fra 1950 ble i 1993 tilbakeført adelsslekten Lobkovic som også eier Burg Střekov ved Elben.

## Dagens bruk
Fasaden karakteriseres ved figurale sgrafittoutsmykninger og det samme gjelder enkelte av de innvendige rommene. I slottet finnes en av de betydeligste samlinger av bøhmisk kunst i Europa. Samlingen som ble åpnet av Václav Havel omfatter bl.a. møbler, sølv, porselen, våpen og musikkinstrumenter (Stradivarius og Amati (fiolinbuer)).

Malerisamlingen inneholder Lucas Cranach den yngre, Pieter Breughel den eldre, Peter Paul Rubens, Diego Velàsques og Bernhardo Bellotto.

## Eksterne lenker
* Lobkowitz-biblioteket (tysk)
Popovo (innsjø)

**Popovo** eller **Popovsko**  er den største av en gruppe på elleve fjellvann kalt Popovosjøene.  Innsjøen og de omliggende er et av de mest populære turistområdene om  sommeren i Pirin nasjonalpark i Bulgaria. Vannet ligger i bunn av dalsøkket Popovski og er omringet av fjelltoppene Sivrija, Dzjano, Kralev dvor, Momin dvor og Dzjengal.

Vannet er det største og dypeste i Pirin, og har i tillegg det største volumet. Overflatearealet er 123,6 mål, og  er dermed den fjerde største innsjøen i Bulgaria. Innsjøen er 29,5 meter på  det dypeste, 480 meter lang og 336 meter bred. Vannvolumet er &nbsp;m³. Innsjøen ligger i en høyde på &nbsp;m. Vannet får tilsig fra regn og snø, i tillegg til to små bekker som munner ut i vannet i den sørlige enden. Den største vannmengden har en om våren da snøsmeltingen fra de omkringliggende fjelltoppene er størst.

Utsiget fra vannet skjer vi små bratte bekker som renner ut i sju av de andre Popovskisjøene i den lavere delen av dalsøkket, og fra her har en av sideelvene til elven Mesta sit utspring. Området rundt innsjøen inneholder også enger og grupper av furuskog.

## Eksterne lenker
*
Hans nåds testamente

***Hans nåds testamente*** er en roman av den svenske forfatteren Hjalmar Bergman fra 1910.

Baron Roger Bernhusen de Sars til Rogershus, Klockeberga og Björkenäs, skal feire sin 65-årsdag. Han har bestemt seg for å skrive sitt testamente og offentliggjøre det på selve fødselsdagen, ved oppvåkningen hans på Rogershus. Akkurat som i Markurells i Wadköping utspiller handlingen seg i prinsipp på en dag. Flere av karakterene i romanen figurerer i Vi Bookar, Krokar och Rothar som kom ut seinere.

## Roller i ''Hans nåds testamente''
* **Roger Bernhusen de Sars** – baron, også kalt "Hans nåd".
* **Abraham Björner** – herredshøvding
* **Arvid Siedel** -
* **Julia Hyltenius** – enkedomprostinne, Hans Nådes søster 
* **Per Hyltenius** – enkedomprostinnens nylig avdøde ektemann
* **Blenda Hyltenius** – Hans nådes uekte datter 
* **Toni, taffeltäckare** – Hans nådes taffeltäckare
* **fru Lovisa Enberg** – husforstanderinna 
* **Jacob Enberg** – sønnen til Toni og Lovisa

## Filmatiseringer
Romanen har blitt dramatisert for teater og film. I 1929 overtalte Per Lindberg Bergman til å lage en radioversjon av romanen. Stykket ble mer eller mindre overført direkte til dreiescenen på Vasateatern i Stockholm og fikk fortsatt i Per Lindbergs regi, premiere der den 25. august i 1931. Victor Sjöström og Bergman skrev manus till en filmatisering i 1919, til filmatiseringen i 1940 ble manuset skrevet av Stina Bergman. Både radio- og sceneversjonen er utgitt i trykt form.

### Se også
*Filmen fra 1919 – *[[Hans nåds testamente (1919)|Hans nåds testamente]]*  
*Filmen fra 1940 – *[[Hans Nåds testamente (1940)|Hans Nåds testamente]]* 
*TV-teateret viste i 1965 – *[[Hans nåds testamente (1965)|Hans Nåds testamente]]*
Kasakhstan under Sommer-OL 2000

**Kasakhstan under Sommer-OL 2000**. 130 sportsutøvere, åttiseks menn og førtifire kvinner fra Kasakhstan deltok i sytten sporter under Sommer-OL 2000 i Sydney. Det var andre gangen Kasakhstan deltok i et sommer-OL, de kom på 22.-plass med tre gull- og fire sølvmedaljer. Bokseren Jermakhan Ibraimov var landets flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
På sterke vinger

***På sterke vinger*** er debutalbumet til det norske hardrockbandet Høst. Det ble utgitt på ON Records i 1974. Albumet er produsert av Nils Bjarne Kvam. 

I 1991 ble albumet remastret og gjenutgitt på LP av Pan Records. I 1994 kom CD-utgaven, også av utgitt av Pan.

## Sporliste
Alle låter er skrevet av Svein Rønning, unntatt hvor annet står.

#«Fattig men fri»  – 4:50
#«For sent å angre» – 2:55
#«I ly av mørket» – 5:11
#«Satans skorpe» (Geir Jahren) – 4:17
#«Dit vi må» (Jahren) – 4:14
#«Samhold» – 3:41
#«På sterke vinger» – 9:57 

## Personell
### Høst
*Geir Jahren – Vokal
*Lasse Nilsen – Gitar
*Bernt Bodal – Bassgitar
*Knut Ragnar Lie – Trommer, vokal
*Svein Rønning – Gitar, klavinet, orgel, strykere, Mini-Moog, fløyte, vokal
### Øvrige
* Nils Bjarne Kvam - produsent, tekniker, layout, fotograf, design 
* Rune Nordal - tekniker 

## Eksterne lenker
Kanal 10 Norge

**Kanal 10 Norge** er en norsk TV-kanal som startet prøvesendinger 1. november 2010. Kanalen har en kristen profil og består av norske og svenske programmer. Kanal 10 Nor sender 24 timer i døgnet og viser blant annet forkynnelser, møter, intervjuer, bønneprogrammer, ulike type reportasjer, musikkprogrammer og kristne etiske filmer. Foreløpig sender kanalen på Thor-6 satellitten via parabol, i tillegg til direkte streaming i kanalens egen nett-TV. Det jobbes med videre distribusjon. Kanal 10 Nor er en gren av Kanal 10 Swe, Sveriges eneste kristne TV-kanal. Hovedkontoret ligger i Älmhult i Sør-Sverige, men den norske utgaven har egne lokaler og studio i Oslo. Daglig leder er Øyvind Rygg.

## Referanser


## Eksterne lenker
* 
*
Niels Albert Dam

**Niels Albert Dam** eller *Albert Dam*  (født 19. oktober 1880 i Virring ved Skanderborg, død 24. mai 1972 i Silkeborg) var en dansk forfatter.

Han var født Jensen, men skiftet i 1901 navn til Dam. I 1900 tok han artium ved Horsens Lærde skole. Han studerte historie, filosofi og tysk ved universitetet, men oppga studiene pga. sykdom. Fra 1914 til 1937 drev han et konditori i Kjellerup sammen med sin andre kone, Jonna Marie Kristensen. Han arbeidet dessuten som bonde.

Albert Dam debuterte i 1905 med novellen *Slud*. I årene omkring 1. verdenskrig skrev han kritiske artikler om fengselsvesenet. Romanen *[[Saa' kom det ny brødkorn]]* fra 1934 er et hovedverk i dansk prosa med sitt særpregede språk, klare sanseoppfattelser, rike assosiasjoner og en modernistisk stil. Hans forfatterskap fikk ikke så mye oppmerksomhet av kritikerne i samtiden, men mot slutten av karrieren fikk han atskillige priser. Etter hans død fikk flere yngre forfattere interesse for Albert Dam; blant andre har Vagn Lundbye og Per Højholt beskjeftiget seg med ham. Dam er også blitt kalt en forfatternes forfatter.

Albert Dam inngår i en lengre linje i dansk litteraturhistorie, som med røtter i bondesamfunnet skriver modernistisk eller avantgardistisk. Motivene i forfatterskapet er gjennomgående bondelivet og hans inntrykk fra en barndom som gjetergutt. Det gamle bondesamfunn er et råmateriale som brukes til å fortelle Dams historie om kosmos, hvor begrepene drift og "higen" er sentrale i alle mennesker og ting. Menneskenes handlinger skildres nøkternt, som de er, i deres gru eller lyst, men med adskillig subtil psykologisk dybde.

Det er opprettet et legat i hans navn: *[[Albert Dams minnelegat|Albert Dams mindelegat]]* som det for første gang ble delt ut midler fra i 1995.

## Bibliografi (utvalg)
* *[[Mellem de to søer]]* (1906)
* *[[Det bevingede hjul]]* (1908)
* *[[Saa' kom det ny brødkorn]]* (1934)
* *[[Jomfruen og soldaten]]* (1951)
* *[[Dag saa lang]]* (1954) (norsk utgave *Dag så lang*, 1994, oversatt av Knut Johansen) 
* *[[Morfars by]]* (1956)
* *[[Syv skilderier]]* (1962)
* *[[Menneskelinien - elleve skilderier]]* (1965)
* *[[Menneskekår - afsluttende skilderier]]* (1967)
* *[[Elleve rids]]* (1968)
* *[[Min moder og hendes sønner]]* (1970)
* *[[Bort fra fængselsstraffene]]*, samling av Dams artikler om straffesystemet (utgitt 1988)

## Priser (utvalg)
* 1971 – Adam Oehlenschläger legatet
* 1967 – Statens Kunstfonds hædersydelse
* 1962 – Kritikerprisen (Danmark)
* 1910 – Carl Møllers Legat

## Referanser
 

## Kilder
* Robert Henningsson: ''Konditor Mose i Midterp'', Ordkide, nr. 9, 2005

## Eksterne lenker
* 
*
Julius Forsaa

**Julius Forsaa** (født 1893 i Forsan, da i Hamarøy, nå Steigen, død 1978 i Bodø) var en norsk tegner.

Forsaa begynte som kolportør for et forlag i Bergen, og sendte samtidig tegninger til forskjellige vitseblader og forlag. Noen av tegningene ble publisert i vittighetsbladet Hvepsen og andre blader, og Forsaa ble ansatt i Hvepsen i 1916. Han gjorde det godt som karikaturtegner i Oslo, og tegnet også for avisen Social-Demokraten. Tegningene hans ble også publisert i utenlandske vittighetsblader.

Julius Forsaa vant en tegnekonkurranse utlyst av en Osloavis, der førstepremien var et års studier ved Kunst- og håndverksskolen i Oslo. I 1924 reiste han hjem til Hamarøy og overtok familiegården, etter at broren Karl hadde fått tuberkulose og faren plutselig var blitt syk og døde. Fra 1928 tegnet og skrev han i avisen Nordlandspostens lørdagstillegg. Mens han bodde i Forsan, laget han også en del akvareller som han solgte.

Han ble boende i Forsan fram til sine eldre dager, da han måtte flytte på aldershjem i Steigen.

## Kilder
* Innhavet.no: Julius Forsaa – nordlandstegneren (skrevet av Svein Fygle med kommentarer av Per Høivaag)